সে প্রশ্নের জবাবে জন্য মঞ্জুর মুখ খুলতে না খুলতেই আশেপাশে বসা অন্যান্য কৃষকরা বলতে শুরু করলেন। দেশের নানা প্রান্ত থেকে এসেছেন তারা। অনেকের মাঝে কথা বলছিলেন গাজীপুরের মধুপুর থেকে আসা কৃষক লোকমান খিন,  টাঙ্গাইলের কিষাণী সুরাইয়া বেগম ও রাবেয়া বেগম, নেত্রকোনার বিরিশিরি থেকে আসা কিষাণী অনামিকা রেমা, রাজশাহীর গোদাবাড়ি থেকে আসা কৃষক রবিউল ইসলাম, চাপাইনবাবগঞ্জের মোহাম্মদ রমজান আলী, কক্সবাজারের মোহাম্মদ আক্কাস ও হাবিবুর রহমান। সবাই কথা বলতে চান, এবং একসাথে কথা বলতে চান। সবার কথা সবাই শুনবো, একে একে--একথা বলে আবারও শুনতে শুরু করি মঞ্জুরের অভিজ্ঞতা।